બીએમડબલ્યુ ઇન્ડિયાએ પોતાની 3 સિરિઝ સિડાનની આ નવા લિમિટેડ એડિશન મોડલને ઓફિસિયલ વેબસાઇટમાં લિસ્ટેડ કરી દીધું છે. શેડો એડિશન બે વેરિએન્ટ 320d Edition Sport(ડીઝલ) અને 330i M Sport(પેટ્રોલ) છે. હવે બીએમડબલ્યુ 3 સિરિઝમાં ચાર વેરિએન્ટ થઇ ગયા છે. આ બે વેરિએન્ટ્સ ઉપરાંત બીએમડબલ્યુ ડીઝલ વેરિએન્ટ્સમાં 320d Prestige(બેઝ) અને Luxury Line(ટોપ-સ્પેસ) વેરિએન્ટ્સ પણ ભારતમાં વેચાઇ રહ્યાં છે. જોકે આ બન્ને ડીઝલ વેરિએન્ટ્સને શેડો એડિશન લાઇનઅપમાં એડ કરવામાં આવ્યા નથી.